Yun Seok-yeol
Yun Seok-yeol, litteris Coreanis 윤석열, aliis linguis saepe Yoon Suk-yeol (Seuli in urbe die 18 Decembris 1960 natus) est iuris consultus et politicus Coreae Meridianae.

Filius praeceptorum universitatum, Seuli educatus, alumnus est universitatis nationalis Seulensis. Anisometropiae affectus e conscriptione militari exemptus est. Iam discipulus universitatis, iudicii ficti de caedibus Kuangju accusator, praesidi Jeon Du-hwan supplicium ultimum suaserat statimque a Seulo fugerat. Iuris consultus ab anno fere 1994 optimates plures iudicio persequebatur propter peculatum aesque alienum, inter quos I Myeongbak et Bak Geunhye olim praesides. Ipse praeses patriae die 10 Maii 2022 inauguratus est.

Notae

Bibliographia 
 Jon Herskovitz, Jeong-Ho Lee, "South Korea Leader Snubs Pelosi Over Holiday, Adding to His Woes" (4 Augusti 2022) apud Bloomberg
 Michelle Ye Hee Lee, Min Joo Kim, "What you need to know about South Korea’s president-elect, Yoon Suk-yeol" in Washington Post (9 Martii 2022)
 Jeong-Ho Lee, Sangmi Cha, "Feud With Police Adds to South Korea President’s Early Struggles" (26/27 Iulii 2022) apud Bloomberg

Nati 1960
Homines vivi
Politici Coreae
Duces civitatum
Alumni Universitatis Nationalis Seulensis
Iuris consulti